HATÁSVIZSGÁLATI LAP
az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet módosításáról szóló rendelethez 

1. Társadalmi hatások

A rendelet módosításával egyértelműbbé válik az elővásárlási joggal érintett lakások elidegenítésének feltételei. A lakbérek mértékének emelésével a bérlők terhei valamelyest növekednek majd.  

2. Gazdasági, költségvetési hatások

A rendelet módosításával – a lakbérek mértékének emeléséből - az Önkormányzat többletbevételt realizálhat, mely többlet az esetlegesen szükséges önkormányzati lakások felújítási munkáira fordítható.   

3. Környezeti hatások

A rendeletben foglaltak végrehajtásának környezetre gyakorolt hatása nincs.

4. Egészségi követelmények

A rendeletben foglaltak végrehajtásának egészségre gyakorolt hatása nincs. 

5. Adminisztratív terheket befolyásoló hatások

A rendeletnek adminisztratív terheket befolyásoló hatása minimális. A polgármesteri hivatal jelenleg is és ezt követően is ellátja a bérbeadással kapcsolatos előkészítő és végrehajtó munkát.

6. A jogszabály megalkotásának szükségessége, a jogalkotás elmaradásának várható következményei

A rendelet megalkotása Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja, valamint a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény alapján kötelező önkormányzati feladat. A jelenleg hatályos Lakásrendelet több mint 9 évvel ezelőtt lépett hatályba, az elmúlt évek alatt jelentős módosítására nem került sor, a rendelet megalkotása óta a lakbérek mértéke nem módosult. A rendeletmódosítás elmaradása esetén elmarad a Lakásrendeletnek a hatályos magasabb szintű jogszabályoknak való megfelelősége. 

7. A jogszabály alkalmazásához szükséges személyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

